text: Natligt besøg hos tandlægen
  02 september 2013 kl. 05.21
  En 22-årig mand fra Sønderborg blev fanget efter, at han - og en kammerat - havde været på natligt besøg hos en tandlæge i Jernbanegade i Sønderborg.
  En nabo til tandlægeklinikken observerede de ubudne gæster og tilkaldte politiet.
  Da patruljen ankom stak den 22-årige af, men der var nul huller i politiets net, så han blev løbet ind af den ene af betjentene.
  Da de kom tilbage til klinikken, viste det sig, at der var endnu en mand i tandlægeklinikken, men ham lykkedes det at undslippe.
  Den 22-årige sidder til afhøring hos lokalpolitiet i Sønderborg, og det er måske værre end et natligt besøg i tandlægestolen?
  